RATCH วิ่งต่อกว่า 4% โบรกแนะซื้อ ชูหุ้น “Defensive” ผลงานโตเด่น-เทคนิคขาขึ้น
RATCH วิ่งต่อกว่า 4% โบรกแนะซื้อ ชูหุ้น "Defensive" ผลงานโตเด่น-เทคนิคขาขึ้น ล่าสุดอยู่ที่ 76.75 บาท บวก 3.25 บาท หรือ 4.42% มูลค่าซื้อขาย 889.94 ล้านบาท
RATCH วิ่งต่อกว่า 4% โบรกแนะซื้อ ชูหุ้น "Defensive" ผลงานโตเด่น-เทคนิคขาขึ้น ล่าสุดอยู่ที่ 76.75 บาท บวก 3.25 บาท หรือ 4.42% มูลค่าซื้อขาย 889.94 ล้านบาท
16 ต.ค. 2562

ผู้สื่อข่าวรายงานว่า ราคาหุ้น บริษัท ราช กรุ๊ป จำกัด (มหาชน) หรือ RATCH ล่าสุด ณ เวลา 12.23 น. อยู่ที่ 76.75 บาท บวก 3.25 บาท หรือ 4.42% สูงสุดที่ 77 บาท ต่ำสุดที่ 73.50 บาท ด้วยมูลค่าซื้อขาย 889.94 ล้านบาท ทั้งนี้ราคาหุ้น RATCH ปรับตัวขึ้น 3 วันติด นับตั้งแต่ราคาอยู่ที่ระดับ 70.50 บาท เมื่อวันที่ 10 ต.ค.2562

โดย บล.คิงส์ฟอร์ด ระบุในบทวิเคราะห์ แนะนำ “ซื้อ” RATCH คาดตลาดยังให้ความสนใจหุ้น Defensive จากความไม่แน่นอนของสงครามการค้าที่นำไปสู่ภาวะการชะลอตัวของเศรษฐกิจโลก เราจึงมองหุ้นโรงไฟฟ้า RATCH ที่มี Valuation ถูกกว่าตัวอยู่ในกลุ่มด้วย Forward PER’62 ที่ 15.6 เท่า ปัจจุบันมีกำลังการผลิตไฟฟ้าตามสัดส่วนที่ COD แล้ว 6,938 MW และจะทยอยรับรู้โครงการที่อยู่ระหว่างก่อสร้างในปี 2562-2568 อีก 2,284 MW รวมถึงงานโครงสร้างพื้นฐานรถไฟฟ้าสายสีชมพู-เหลือง อิงจาก BB Cons. ประมาณการกำไรสุทธิปี 2562 ที่ 7 พันล้านบาท เพิ่มขึ้น 26% เมื่อเทียบจากปีก่อน และเติบโตในปี 2563 ที่ 7.2 พันล้านบาท เพิ่ม 2% เมื่อเทียบจากปีก่อน
ส่วน บล.กรุงศรี ระบุในบทวิเคราะห์ RATCH กราฟดีดตัวผ่านกรอบสามเหลี่ยม Descending และเส้น EMA 10 วันขึ้นเกิดเป็นสัญญาณซื้อได้อีกครั้ง พร้อมกับเครื่องมือ MACD + RSI  ชี้ขึ้นสนับสนุนทิศทางจึงคาดว่าจะปรับตัวขึ้นได้ ประเมินแนวรับ 73 บาท แนวต้าน 75, 77.25 บาท Cut loss 72 บาท
 